Будући да краљу није могао да помогну домаћи монархисти фејанци, остала му је помоћ само од монархистичких држава из иностранства у којима је Француска револуција наишла на одобравање међу средњем и сиромашном слоју становништва. Те државе су биле заинтересоване за гушење Револуције да би својим поданицима показали да су све револуционарне акције узалудне. Контрареволуционарне државе биле су предвођене Аустријом и Пруском. Француска им објављује рат. Рат Француске републике против европских монархија назива се Револуционарним, а дели се на рат против Прве и Друге коалиције.